K. U.da 12— 14-asrlar meʼmoriy yodgorliklaridan El Arslon, Takash, Toʻrabekxonim, Najmiddin Kubro maqbaralari, Qutlugʻ Temur (jome masjidi) minorasi hamda karvonsaroy qoldiqlari, 16-asr yodgorliklaridan Sulton Ali maqbarasi, 20-asr boshidagi yodgorliklaridan Toshmasjid madrasasi va boshqa saqlangan. K.U.ning eng qad. qismi hisoblangan Qirqmulla tepaligida 1989—92 yillarda olib borilgan arxeologik qazishmalar natijasida u miloddan avvalgi 5—4-asrlarda vujudga kelganligi aniqlandi.